
Object detection and classification using on-board embedded image processing system

Az általunk érzékelt ingerek jelentős százaléka (több mint 90) vizuális információ. Logikus tehát, hogy a mesterséges intelligencia kutatásában nagy jelentőséget tulajdonítunk a gépi látásnak. Napjainkban a kamerák képesek nagy tér és időbeli felbontással adatokat rögzíteni, azonban a központi kérdés még mindig az adat feldolgozása. A nyers adat semmivel sem ér többet, mint egy véletlenszerű bitfolyam: a lényeg az ebből kinyert információ. Számos kritikus esetben szükség van az információ valós idejű s azonnali feldolgozására.
Néhány gyors folyamatban, mint amilyen például a közlekedés, fontos, hogy a másodperc törtésze alatt tudjunk adott eseményeket detektálni. Egy ilyen detekció, még, ha nem is 100%-ig pontos, többet ér, ha időben működik az esetek nagy százalékában, mintha két másodperccel később ismer fel minden eseményt pontosan.
Alacsony fogyasztású, sokprocesszoros eszközökkel lehetőség nyílik óriási adatok gyors feldolgozásásra, olyan módon, hogy közben a fogyasztás alacsony marad, így ez akár beágyazott rendeszerként működhet egy autóban. Azonban ezen architektúrákra teljesen más szemléletre és algoritmusokra van szükség, melyek képesek csupán a lokális információ alapján döntéseket hozni, objektumokat detektálni, anélkül, hogy a kép minden pixelét feldolgozzák. 
Dolgozatomban egy ilyen algoritmus tervezésének lépéseit, s a módszer alkalmazhatóságát vizsgálom egy olyan összetett probléma esetén, mint a mozgókamerás járműdetekció. Az elkészült algoritmust egy több mint 400 pozitív és több mint 1000 negatív mintát tartalmazó, általam készített kép adatbázison teszteltem, amin több mint 89%-os találati arányt ért el.



